360 
MÉMOIRES. 
car par jus devolut les archevêques provoient toutes les bêtes que 
viennent à eulx et les seneschaus auctorisent leur collation. 
Desquelz jus devolutz procède ordinairement ung aultre grand abus; 
car si ung homme de bien est en possession d’ung bénéfice, son en- 
nemy aiant faveur à une court royalle par droict dévolu et par quel¬ 
que abillité, en sera demis et fauldra qu’il consume son temps en 
procès. Je ne dis rien de l’hospitalité, prédications ny autres devoirs 
des prélatz; car aus[s]i n’en font ils rien, sinon son particulier profict. 
Monseigneur, si les prélatz rendent ce mauvays aquict en leurs 
charges, les inférieurs fontz pis; car estant les curés et aultres béné¬ 
ficiés ignares, ne pouvantz faire aulcune chouse que serve pour édifi¬ 
cation, ils sont si yriguliers que ne veullent rendre aulcune obéis¬ 
sance au supérieur, soict pour résidence ou aultre chouse; disent que 
le u’oy seul et non l’evesque peult ordonner sur leurs parsonnes ; 
tellement que les bénéfices demeurent sans pasteur par faulte de rési¬ 
dence. C’est ce que je puis dire touchant le devoir que les ecclésiasti¬ 
ques rendent en leurs charges ; et encore ce que conserne la résidence 
des bénéfices n’est considérable qu’en temps de paix; car en temps 
de guerre, tout exercisse cesse, comme il vous plaira entendre au cha¬ 
pitre du peuple. 
Monseigneur, pour respondre au second chef touchant les ecclésias¬ 
tiques, il est trop notoire que iceulx ecclésiastiques ne sont jouyssans 
de ce que leur apertient et sont en troble; car aiant esté ceste ville 
une des plus infesté[e]s à la religion catholique, etfaict tout son povoir 
pour l’extirper et abolir en tout le reste du diosèzo, les gens de guerre 
que y ont tenu bon ont faict tout ce qu’est nécessaire à ladite aboli¬ 
tion. Premièrement ont ransoné les parsonnes et après murtris, pillés 
toutz leurs biens, tiltres et documens tant des esglises que de leurs 
maisons, puis rasé lesdites esglises et maisons propres desdits bénéfi¬ 
ces et ocupé leurs rentes et revenus ès années 1562, 1563, 1567, 1568, 
1569,1570, 1572; et encore pour lejourd’huy 1573 occupent tout le re¬ 
venu desdits eclésiastiques, sauf ce que se prent en ceste ville qu’est 
bien peu, que ne sauroit suffire aulx aulmosnes que Messieurs l’Evesque 
et Chappitre sont tenus faire toutz les ans et aux parroisses de Grauliet, 
Briteste et aultres, que montet tout 61 livres pour la part de Mon¬ 
seigneur l’e.vesque, et pour les aultres bénéfices semblables somme; et 
c’est au temps de guerre, car en temps de paix, ilz ne sont pas toutz 
en troble ny de toutes leurs rentes, mays seullement de certeines 
spèces de fruictz, corne porte la fantasie des gentilshomes que sont 
seigneurs des terres. Les ungs desdits gentilshommes disent que Dieu 
n’aloit pas à cheval, et ne veullent paier dixme de foin, de millet, 
pastel, aigneaux, sinon de bled et vin. Les aultres ne veullent paier 
les prémisses ; les aultres veullent le bénéfice tout entier, disent que 
le bénéfice ne prêche pas et qu’il le veult donner aux pouvres. En 
somme, il y a plusieurs pouvres bénéficiés que sont en perpétuel tro¬ 
ble de leurs bénéfices. 
